El paso Vexena, 1404 m, xe in Trentin e el liga l'Altopian de Lavarone ał'Altopian dei sete comuni. El xe na beła piana larga de prà, coi boschi tutintorno e tante malghe e vache . Fin a ła del 1605, Vexena xera soto ła Republica de Venesia, come ke riporta el proveditor ai confini conte Francesco Caldogno al so doge Marin Grimani ai primi del 17° secoło. Dopo, ła xe pasà soto ł'Austria. I Austriaci i gaveva tirà su, prima de ła prima guera mondiałe, na cadena de forti difensivi verso ł'Italia, da Folgaria a Lavarone fin a Vexena . A Vexena ghe xe difati sti do forti: uno, kueło de o el xe a pochi minuti a pie dal paso, l'altro, in sima al , 1905 m, el xe in alto, scavà drento ła piera, a strapionbo suła Valsugana e se ghe riva col troso n. 205, in do ore e mexa. Dal Spitz Vexena se ga na vista meravejosa sui laghi de Levico e Caldonaso, sul Panarota, sul Lagorai e, distante, sułe . El forte del Spitz Vexena el xera in realtà un posto de oservasion, co teritoriałi, tełegrafisti e tełefonisti e sapadori. Ai primi dì de guera del 1915 i do forti i xe sta bonbardà dal , tałjan, e el anca da ła fanteria, ma i Tałjan no i ghe ła ga fata a ciaparli. Dopo ł'ofensiva austriaca del 1916, i do forti i xe restà 'ntełe retrovie e cusì fin al 1918, a ła fin de ła guera.